    “Ìwọ ọ̀rẹ̀ mi, nǹkan ti ń ó bá ọ sọ yìí, máṣe gbàgbé láéláé, fi í sí ìpamọ́, gbogbo nǹkan ti ń bẹ ní òde ayé gbáà ni ó ní ìgbẹ̀yìn wọn: ìgbẹ̀yìn òwúrọ̀ ni ọ̀sán, ìgbẹ̀yìn ọ̀sán ni alẹ́; ìgbẹ̀yìn ènìyàn ni ikú; ìgbẹ̀yìn oúnjẹ ni orí ààtàn; ìgbẹ̀yìn ìgbà òjò ni ìgbà ẹ̀ẹ̀rùn, ìgbẹ̀yìn odò gbogbo ti ń bẹ nínú ayé kò sí ju òkun lọ. Bẹ́ẹ̀ ni ìwà ènìyàn ni ìgbẹ̀yìn rẹ̀, ẹni tí ó bá soore fún ọmọnikejì rẹ̀ ń gbin eso ìwà sílẹ̀ bẹ́ẹ̀ ni ọjọ́ tí ó bá máa ká èso ìwà, ojú ìkà ènìyàn yóò máa pọ́n kankan. Ìgbẹ̀yìn ẹni ti ń la ọwọ́ ni iyì, ṣùgbọ́n ẹ̀tẹ́ ni ìgbẹ̀yìn aláhun. Ẹni tí ń láwọ́ wà nínú gbajúmọ̀, ọwọ́ lílà kò le sọ ni di tálákà láéláé, nítorí àṣíi’rí ẹni ti ń lawọ́ kò le tú bí ayé kéré bí kò ju akèǹgbè lọ, ṣùgbọ́n, mọ̀ dájú pé ìnákùná yátọ̀ sí ọwọ́ lílà, nítorí onínàákúnàá ni ẹni tí ó sọ orí ara rẹ̀ nú tí o n fọnka sí ibi tí kò yẹ, àbámọ̀ ni ìgbẹ̀yìn irú ẹni bẹ́ẹ̀, ṣùgbọ́n síbẹ̀ náà, onínàákúnàá tún ní ìgbádùn tirẹ̀ lọ́tọ̀, onínàákúnàá lè jẹun sí inú ara rẹ̀, ṣùgbọ́n aláhun a máa gbé ọbẹ̀ ọjọ́ mẹ́wàá lé iná a tún máa fi omi si i. Gbogbo owó tí o ti ń ná láti àná tí mo ti dá yìí jọ mi lójú gidigidi, ṣùgbọ́n nǹkan tí ò ń gbìn sílẹ̀ yìí, o ko ní sàà ka èso rẹ lọ́jọ́ kan. Mo dúpẹ́ mo tún ọpẹ́ dá, kí Olódùmarà ṣe wa ni ọ̀rẹ́ ara wa di alẹ́ o.”
    “Iwo ore mi, nnkan ti n o ba o so yii, mase gbagbe laelae, fi i si ipamo, gbogbo nnkan ti n be ni ode aye gbaa ni o ni igbeyin won: igbeyin owuro ni osan, igbeyin osan ni ale; igbeyin eniyan ni iku; igbeyin ounje ni ori aatan; igbeyin igba ojo ni igba eerun, igbeyin odo gbogbo ti n be ninu aye ko si ju okun lo. Bee ni iwa eniyan ni igbeyin re, eni ti o ba soore fun omonikeji re n gbin eso iwa sile bee ni ojo ti o ba maa ka eso iwa, oju ika eniyan yoo maa pon kankan. Igbeyin eni ti n la owo ni iyi, sugbon ete ni igbeyin alahun. Eni ti n lawo wa ninu gbajumo, owo lila ko le so ni di talaka laelae, nitori asii’ri eni ti n lawo ko le tu bi aye kere bi ko ju akengbe lo, sugbon, mo daju pe inakuna yato si owo lila, nitori oninaakunaa ni eni ti o so ori ara re nu ti o n fonka si ibi ti ko ye, abamo ni igbeyin iru eni bee, sugbon sibe naa, oninaakunaa tun ni igbadun tire loto, oninaakunaa le jeun si inu ara re, sugbon alahun a maa gbe obe ojo mewaa le ina a tun maa fi omi si i. Gbogbo owo ti o ti n na lati ana ti mo ti da yii jo mi loju gidigidi, sugbon nnkan ti o n gbin sile yii, o ko ni saa ka eso re lojo kan. Mo dupe mo tun ope da, ki Olodumara se wa ni ore ara wa di ale o.”